ด้วย โรงเรียนบ้านคำขวาง สำนักงานเขตพื้นที่การศึกษาประถมศึกษาอุบลราชธานี เขต ๔ ได้ดำเนินการจัดกิจกรรมยกระดับคุณภาพการศึกษาในโรงเรียนคุณภาพตามนโนบาย “1 อำเภอ 1 โรงเรียนคุณภาพ” โดยโรงเรียนบ้านคำขวางจะจัดกิจกรรมค่ายวิชาการ The Master Camp “นักคิดยุคใหม่ ก้าวไกลสู่สากล” เพื่อพัฒนาทักษะการเรียนรู้และคุณลักษณะอันพึงประสงค์ของนักเรียน และมุ่งสู่การยกระดับผลสัมฤทธิ์ของผู้เรียน ตามโครงการ 1 อำเภอ 1 โรงเรียนคุณภาพ ระหว่าง วันที่ 30 – 31 สิงหาคม ๒๕๖8 นั้น
โรงเรียนบ้านคำขวาง จึงขอเชิญชวน นักเรียนระดับชั้น ประถมศึกษาปีที่ 6 ถึง มัธยมศึกษาปีที่ 3 ที่กำลังศึกษาในโรงเรียนของท่าน เข้าร่วมกิจกรรมดังกล่าว โดยโรงเรียนบ้านคำขวางจะเป็นผู้รับผิดชอบค่าอาหารกลางวัน และ ค่าใช้จ่ายในการทำกิจกรรมสำหรับนักเรียนของท่าน หากท่านมีความประสงค์จะนำนักเรียนเข้าร่วมกิจกรรม ขอความกรุณาให้ส่งรายชื่อนักเรียนและบุคลากรที่จะเข้าร่วมกิจกรรมภายใน วันศุกร์ที่ 15 สิงหาคม 2568 ดังรายละเอียดที่แนบนี้
